Εθνική Πολιτική Ένωσις (1984)

Η Εθνική Πολιτική Ένωσις (Ε.Π.ΕΝ.) ήταν ένα ελληνικό εθνικιστικό πολιτικό κόμμα που ιδεολογικά υπεράσπιζε το καθεστώς της χούντας των Συνταγματαρχών.Γιάννης Βούλγαρης, Η μεταπολιτευτική Ελλάδα 1974-2009, Πόλις, Αθήνα 2013, σ. 333.

Ιστορικό
Η Εθνική Πολιτική Ένωσις ιδρύθηκε στις 30 Ιανουαρίου 1984 με ιδρυτή και "πνευματικό" ηγέτη τον έγκλειστο στις φυλακές Κορυδαλλού, Γεώργιο Παπαδόπουλο. Στις 4 Απριλίου 1984, ο Παπαδόπουλος παραιτήθηκε της αρχηγίας της Ε.Π.ΕΝ., διότι διαφώνησε με τη συμμετοχή της στις επικείμενες ευρωεκλογές.

Πρωτοεμφανίστηκε στις ευρωεκλογές του 1984 και λαμβάνοντας το 2,29% των ψήφων, της έδωσε μία από τις 24 έδρες που κατείχε η Ελλάδα με τον νόμιμα δηλωμένο ως αρχηγό της Χρύσανθο Δημητριάδη.

Η συνέχεια δεν υπήρξε ανάλογη. Το κόμμα δεν κατάφερε να εκπροσωπηθεί στη Βουλή των Ελλήνων στις βουλευτικές εκλογές του 1985, του 1989, του 1990, και του 1996, καθώς και στο Ευρωπαϊκό Κοινοβούλιο στις ευρωεκλογές του 1989 και 1994.

Αν και τη δεκαετία του 1980 αυξήθηκε η υποστήριξη σε ακροδεξιά πολιτικά κόμματα στην Ευρώπη, η Ε.Π.ΕΝ. απέτυχε να διατηρήσει το 2,29%, γεγονός που αποδίδεται και στην ανάληψη της αρχηγίας της από το δικτάτορα.Bernd Jürgen Fischer, Balkan Strongmen, Purdue University Press, 2007, σελ. 423

Μετά την απόσυρση της υποστηρίξεως του μέχρι τότε ηγέτη της Γεωργίου Παπαδόπουλου και των υπολοίπων εγκλείστων Απριλιανών προς το κόμμα, η Ε.Π.ΕΝ. μετονομάστηκε. Στις εθνικές εκλογές του 1990, υπό την ηγεσία πλέον του μέχρι τότε γραμματέα της Χρύσανθου Δημητριάδη, κατήλθε με την ονομασία "Εθνικό Κόμμα". Σε επόμενες εκλογικές αναμετρήσεις θα εμφανιστεί ως "Εθνικό Κόμμα - Ε.Π.ΕΝ.".Γιώργος Κουκουράκης Ο Λαϊκός Ορθόδοξος Συναγερμός (ΛΑ.Ο.Σ.) και ο χώρος της άκρας δεξιάς στο ελληνικό πολιτικό σύστημα 

Το κόμμα ανέστειλε τη λειτουργία του το 1996.

Αποτελέσματα εκλογών
Βουλή των Ελλήνων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1985 Χρύσανθος Δημητριάδης 37.934 0,60%  5ο κόμμαΕκτός Βουλής 1989 Ι Χρύσανθος Δημητριάδης 21.149 0,32%  6ο κόμμαΕκτός Βουλής 1989 ΙΙ Χρύσανθος Δημητριάδης    δε συμμετείχε 1990 Χρύσανθος Δημητριάδης 6.641 0,10%  10ο κόμμαΕκτός Βουλής 1993 Χρύσανθος Δημητριάδης 9.469 0,14%  9ο κόμμαΕκτός Βουλής 1996 Χρύσανθος Δημητριάδης 16.501 0,24%  10ο κόμμαΕκτός Βουλής

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 1984 Χρύσανθος Δημητριάδης 136.642 2,29%  5η Ε.ΔΕ. 1989 Χρύσανθος Δημητριάδης 77.095 1,17%  5η - 1994 Χρύσανθος Δημητριάδης 50.748 0,78%  8η -

Πτέρυγα νεολαίας
Στην οργανωτική του δομή, το κόμμα είχε ακόμα δημιουργήσει τη Νεολαία Ε.Π.ΕΝ..

Στην ταυτότητα της οργάνωσης η Νεολαία Ε.Π.ΕΝ. δήλωσε πως είναι μία πατριωτική-εθνικιστική οργάνωση νεολαίας. Ιδρύθηκε το 1984 και πρόεδρος της νεολαίας διορίστηκε από τον Γεώργιο Παπαδόπουλο ο Νίκος Μιχαλολιάκος και μετά την παραίτησή του, ο Μάκης Βορίδης.Ελευθεροτυπία, «Το λίφτινγκ της ελληνικής ακροδεξιάς», 9 Ιουνίου 2002 Η νεολαία συρρικνώθηκε σημαντικά το 1989 και στις αρχές της δεκαετίας του 1990.

Η νεολαία διαλύθηκε τελικώς με τη διάλυση της Ε.Π.Ε.Ν, το 1996.

Παραπομπές


Κατηγορία:Ακροδεξιά